text: [{"text_idx": "#000002", "text": "Mikukv\u00f8ldi\u00f0 hin 27. mai var f\u00f8royski stuttfilmurin, \u201cA\u0301byrgd\u201d, frumsy\u0301ndur i\u0301 Havnar Bio. Filmsfelagi\u00f0 skipa\u00f0i fyri fyrstu filmssy\u0301ning si\u0301\u00f0ani korona-farso\u0301ttin to\u0301k innra\u0301s i\u0301 f\u00f8royska samfelagnum."}, {"text_idx": "#000003", "text": "Filmurin ly\u0301sir eina s\u00f8gu, um at standa eiumn n\u00e6r, sum hevur eina sinnissju\u0301ku at dragast vi\u00f0. Ta\u00f0 er ein filmur, sum ru\u0301mar o\u0301metaliga sterkar og tungar kenslur, sum ofta uttan or\u00f0, eydnast til fulnar vi\u00f0 flottum pallsmi\u0301\u00f0i og sjo\u0301nleiki."}, {"text_idx": "#000004", "text": "I\u0301 filminum \u201cA\u0301byrgd\u201d, fylgja vit ungu kvinnuni, Ro\u0301, sum livur i\u0301 einum heimi vi\u00f0 mammu si\u0301ni, sum li\u0301\u00f0ir av a\u0301lvarsligari sinnisju\u0301ku. Ro\u0301 ver\u00f0ur sp\u00e6ld av Johannu Roos Sl\u00e6ttan\u00e6s. Ro\u0301 ansar eftir mammuni, sum i\u0301 fleiri f\u00f8rum, i\u0301 filminum, upptra\u00f0kar psykotiskt, og til vanda fyri seg sja\u0301lva. Mamman ver\u00f0ur sp\u00e6lt av Riu Torgar\u00f0."}, {"text_idx": "#000005", "text": "Ta\u00f0 er ey\u00f0kent, at ta\u00f0 hja\u0301 Ro\u0301 kenst sum hennara a\u0301byrgd, at taka s\u00e6r av mammuni, ho\u0301ast ta\u00f0 hon sum er do\u0301tturin. Ein a\u0301byrgd sum tey flestu, sum hava veri\u00f0 i\u0301 li\u0301knandi st\u00f8\u00f0u, kenna."}, {"text_idx": "#000006", "text": "Filmurin er einans 43 minuttir til longdar, men li\u00f0i\u00f0 handan filmin, hevur til fulnar megna\u00f0 at vi\u0301sa, hvussu st\u00f8\u00f0an hja\u0301 einum avvar\u00f0andi, kann si\u0301ggja u\u0301t."}, {"text_idx": "#000007", "text": "Ofta si\u0301ggja vit, ta\u0301 sinnissju\u0301kan skal ly\u0301sast i\u0301 filmum, at ta\u00f0 eru sjo\u0301narmi\u00f0ini hja\u0301 vi\u00f0komandi sum er beinlei\u00f0is raktur av sju\u0301kuni, sum ver\u00f0a ly\u0301st. Vit si\u0301ggja, hvussu fo\u0301lk vi\u00f0 sinnissju\u0301ku, ver\u00f0a avmynda\u00f0 i\u0301 r\u00e6\u00f0us\u00f8gum, sum sv\u00f8k og ikki r\u00e6ttsikta\u00f0i. Ein ofta einsta\u0301tta\u00f0 og o\u0301verulig ly\u0301sing og mynd av einum sera fj\u00f8llbroyttum sju\u0301kra\u00f8ki. Vit si\u0301ggja, hvussu torf\u00f8rt li\u0301vi\u00f0 kann kennast, ta\u0301 sinni\u00f0 ikki leikar s\u00e6r, sum ein ynskir. Men s\u00f8gan um \u00f8ll tey, sum eru rundan um, sum eisini eru rakt, er ikki neyvt ly\u0301st i\u0301 hendan partur av leiklistini. To\u0301 so, at t\u00f8lini tala fyri seg, ti\u0301 mett ver\u00f0ur, at onnur hv\u00f8r familja ver\u00f0a rakt av sinnissju\u0301ku, b\u00e6\u00f0i so ella so."}, {"text_idx": "#000008", "text": "Ti\u0301anverri er enn no\u0301gv tabu kny\u0301tt at li\u0301vi\u00f0 vi\u00f0 sinnissju\u0301ku - ikki minst, ta\u0301 ein er avvar\u00f0andi, og barn at einum foreldri vi\u00f0 sinnissju\u0301ku. Skomm, skuldarkensla, ma\u0301ttloysi og at kenna seg ra\u0301\u00f0avillan i\u0301, hvar ein kann leita s\u00e6r hja\u0301lp. Ta\u00f0 kann kennast sum eitt brennimerki, sum ein i\u0301 sto\u0301ran mun a\u0301leggur s\u00e6r sja\u0301lvum, men sum kann ver\u00f0a tungt at bera og sleppa av vi\u00f0, um ein ikki hevur eitt sta\u00f0 at lata tankarnar leysar. Summar ti\u0301\u00f0ir kann ta\u00f0 kennast so, at sju\u0301kan fyllir so no\u0301gv, at tey rundanum ikki sleppa framat i\u0301 si\u0301num egna li\u0301vi. Li\u0301vi\u00f0 ver\u00f0ur liva\u00f0 gj\u00f8gnum tann sum er raktur av sju\u0301kuni. Hetta kann gera, at ein missir seg sja\u0301lvan burtur. I\u0301 filminum si\u0301ggja vit, at har eru perso\u0301nar, sum royna at vera har fyri Ro\u0301, og geva henni m\u00f8guleikan at finna seg sja\u0301lva i\u0301 onkrum, hon hevur hug til. Men at ta\u00f0 er ein o\u0301metaliga sto\u0301r avbjo\u0301\u00f0ing, ti\u0301 mamman gert alsamt verri fyri. At ikki kenna a\u0301byrgdina a\u0301 s\u00e6r, ta\u0301 ein er avvar\u00f0andi, kann vera torf\u00f8rt, og til ti\u0301\u00f0ir o\u0301gj\u00f8rligt, og filmurin ly\u0301sir v\u00e6l ta\u00f0 vandama\u0301li\u00f0. Avbjo\u0301\u00f0ingin i\u0301, at si\u0301ggja menniskja\u00f0 aftanfyri sju\u0301kuna, og ikki minst, at elska ta\u00f0, kann kennast h\u00f8r\u00f0, og sum eitt ni\u0301vandi stri\u0301\u00f0. Serliga um sju\u0301kan skarar framu\u0301r. Ju\u0301st hetta, at ly\u0301sa sambandi\u00f0 millum mammu og do\u0301ttir, og hvussu Ro\u0301 i\u0301 no\u0301gvum f\u00f8rum a\u0301tekur seg leiklutin sum \u201cmamma\u201d fyri sju\u0301ku mammuna, er hugni\u0301vandi. Ein leiklutur eitt barn onganti\u0301\u00f0 a\u0301tti at havt. Somulei\u00f0is si\u0301ggja vit, hvussu longsulin eftir at vera til, og liva eitt li\u0301v uttan a\u0301byrgdina, sum til ti\u0301\u00f0ir kennist sum ein byr\u00f0a, veksur hja\u0301 Ro\u0301. Ein verulig og erlig ly\u0301sing av eina tunga st\u00f8\u00f0u."}, {"text_idx": "#000009", "text": "Filmurin er stuttur, men hann vi\u0301sir a\u0301 eitt dylgt \u00f8ki, sum finst i\u0301 no\u0301gvum heimum i\u0301 okkara samfelag. Sannf\u00f8randi sjo\u0301nleikurin hja\u0301 h\u00f8vu\u00f0leiklutunum, gevur vi\u00f0 si\u0301num i\u0301kasti, m\u00f8guleikar fyri, at hetta dulda myrkri, kemur til sjo\u0301ndar og fram i\u0301 ljo\u0301sinum. Eitt alney\u00f0ugt ljo\u0301s, sum ly\u0301sir eitt evni, vit sum samfelag i\u0301 alt ov mong a\u0301r, hava tagt burtur, og nokk i\u0301 veruleikanum ikki hava tora\u00f0, ella duga at seta or\u00f0 - ella mynd a\u0301. Filmurin bry\u0301tir vi\u00f0 no\u0301gvar fordo\u0301mar og gevur eitt innlit i\u0301 ein heim, sum fleiri ikki kenna til, men sum tey flestu uttan iva hava vinfo\u0301lk ella onnur k\u00e6r, sum gera."}, {"text_idx": "#000010", "text": "Ein sto\u0301r t\u00f8kk skal ljo\u0301\u00f0a til alt li\u00f0i\u00f0 handan filmin, sum vi\u00f0 trei\u00f0skni og sto\u0301rum eldhuga, hava megna\u00f0 at varpa ljo\u0301s a\u0301 eitt so vi\u00f0kv\u00e6mt og torf\u00f8rt evni. Serligt takk til Katrin Joensen-N\u00e6s fyri at seta evni\u00f0 a\u0301 dagsskra\u0301nna i\u0301 filmleiklistina og a\u0301 ein so sannf\u00f8randi ha\u0301tt koma a\u0301 ma\u0301l."}, {"text_idx": "#000013", "text": "Skjo\u0301t hja\u0301lp er dupult hja\u0301lp\nO\u0301keypis sa\u0301larfr\u00f8\u00f0ihja\u0301lp tiki\u00f0 ringasta try\u0301sti\u00f0 hja\u0301 no\u0301gvum ungum\nNy\u0301ggjur lei\u00f0ari a\u0301 So\u0301lteigi og Eysturstr\u00e6ti\nTvingsil i\u0301 Psykiatri: avbyrging og at missa sja\u0301lvr\u00e6\u00f0i\u00f0\u2013 s\u00f8guligt baksy\u0301n"}]